L 306/12 De Europæiske Fællesskabers Tidende 11. 11. 97 KOMMISSIONENS FORORDNING (EF) Nr. 2236/97 af 10. november 1997 om ændring af forordning (EØF) nr. 417/85 og forordning (EØF) nr. 418/85 om anvendelse af traktatens artikel 85, stk. 3, på kategorier af henholdsvis specialise- ringsaftaler og aftaler vedrørende forskning og udvikling (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2821/71 af 20. december 1971 om anvendelse af bestemmelserne i traktatens artikel 85, stk. 3, på kategorier af aftaler, vedta- gelser og samordnet praksis (), senest ændret ved tiltræ- delsesakten for Østrig, Finland og Sverige, særlig artikel 1, under henvisning til offentliggørelsen af udkastet til forordning Ø), efter høring af Det Rådgivende Udvalg for Kartel- og Monopolspørgsmål, og ud fra følgende betragtninger: Gyldighedsperioden for Kommissionens  forordning (EØF) nr. 417/85 (?) og (EØF) nr. 418/85 (?), senest ændret ved tiltrædelsesakten for Østrig, Finland og Sverige, om anvendelse af traktatens artikel 85, stk. 3, på kategorier af henholdsvis specialiseringsaftaler og aftaler vedrørende forskning og udvikling, udløber den 31. december 1997; Kommissionen har netop iværksat en undersøgelse af, hvilke problemer anvendelsen af ovennævnte forord- ninger har givet anledning til for de implicerede virksom- heder; i den forbindelse skal alle retlige, økonomiske og politiske forhold, der har indflydelse på samarbejdet mellem virksomheder, som opererer på samme marked, undersøges; det er nødvendigt med en rimelig tidsfrist til gennemfø- relsen af denne undersøgelse for at behandle resultaterne og drage konklusioner for den fremtidige regulering af området; arbejdet kan ikke afsluttes inden for en frist, der gør det muligt at vedtage og offentliggøre nye regler inden den 31. december 1997; for at bevare virksomhedernes retssikkerhed er det nødvendigt at forlænge gyldigheden af forordning (EØF) nr. 417/85 og (EØF) nr. 418/85; gyldighedsperioden bør begrænses til den 31. december 2000 — UDSTEDT FØLGENDE FORORDNING: Artikel 1 I artikel 10 i forordning (EØF) nr. 417/85 ændres »31. december 1997« til »31. december 2000«. Artikel 2 I artikel 13 i forordning (EØF) nr. 418/85 ændres »31. december 1997« til »31. december 2000«. Artikel 3 Denne forordning træder i kraft på tyvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 10. november 1997. 285 af 29. 12. 1971, s. 46. 190 af 21. 6. 1997, s. 3. 53 af 22. 2. 1985, s. 1. 53 af 22. 2. 1985, s. 5. P 3333 nruaor På Kommisstonens vegne Karel VAN MIERT Medlem af Kommissionen